钦定古今图书集成/明伦汇编/闺媛典/第036卷 > 石思琳妻刘氏
## 钦定古今图书集成/明伦汇编/闺媛典/第036卷 > 石思琳妻刘氏

按《宿松县志》：“刘氏，明经石思琳妻。家世仕族，幼娴内
则，通孝经。长适琳，事继姑以孝，温凊定省，必尽其诚。
姑病，刘割股和粥以进，抚妾子怀抱乳哺，不啻己出。
年七十九，一夕置酒，子孙在侧奉觞，刘甚欢，夜分就
寝，及明已逝。女适杨士美，美早世，抚孤茹苦，守节终
身，克秉母教。”